钦定古今图书集成/明伦汇编/官常典/第771卷 > 册府元龟 > 闳夭
## 钦定古今图书集成/明伦汇编/官常典/第771卷 > 册府元龟 > 闳夭

按《大纪》：“周之臣子日夜忧惧，谋救其君父者，无所不
至，竭国中珍宝良马，使闳夭、太颠来献。诸侯忧惧，入
见请昌。盖是时西有昆吾之患，北有𤞤狁之难，纣乃
召昌释之，因献西洛之地，请除炮烙之刑。纣大喜，许
之，赐之弓矢𫓧钺，使专征伐，为西方诸侯伯。”

按《汲冢周书·克殷解》：“太颠、闳夭皆执轻吕以奏王，王
入即位于社太卒之左，乃命闳夭封比干之墓。”